

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 OIB: 77561654785

 Ured predsjednika

Broj: 7 Su-194/2022-26.

Vinkovci, 7. lipnja 2022.

Općinski sud u Vinkovcima, po predsjedniku suda Ivanu Katičiću, temeljem članka 52. stavka 1. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19, dalje u tekstu: Zakon o državnim službenicima) i odobrenja Ministarstva pravosuđa i uprave KLASA: 119-03/22-04/40 URBROJ: 514-08-03-02-01/05-22-06 za prijam službenika u državnu službu u Općinski sud u Vinkovcima – sudskog savjetnika – 2 (dva) izvršitelja na neodređeno vrijeme, donosi

rješenje o prijmu u državnu službu

1. Utvrđuje se da su, nakon provedenog postupka javnog natječaja koji je objavljen u Narodnim novinama broj 48/2022 od 22. travnja 2022. za prijam službenika u državnu službu na radno mjesto sudski savjetnik – 2 (dva) izvršitelja na neodređeno vrijeme, izabrani kandidati:

Mia Mišić, ima završen sveučilišni integrirani preddiplomski i diplomski studij prava kojim je stekla akademski naziv magistra prava i položen pravosudni ispit.

Ivana Dujmić Živković, ima završen sveučilišni dodiplomski studij prava kojim je stekla stručno zvanje diplomirani pravnik i položen pravosudni ispit.

1. Kandidatkinje iz točke I. rješenja primaju se u državnu službu uz obvezni probni rad u trajanju od 3 (tri) mjeseca.
2. Po izvršnosti ovog rješenja donijet će se rješenje o rasporedu na radno mjesto i utvrditi datum početka rada.

Obrazloženje

1. Općinski sud u Vinkovcima proveo je postupak za prijam u državnu službu na radno mjesto sudski savjetnik – 2 (dva) izvršitelja na neodređeno vrijeme, temeljem javnog natječaja koji je objavljen dana 22. travnja 2022. u Narodnim novinama broj: 48/2022, na web stranici Ministarstva pravosuđa i uprave, na web stranici Općinskog suda u Vinkovcima, te oglasnim stranicama Hrvatskog zavoda za zapošljavanje.

2. Na objavljeni javni natječaj za sudskog savjetnika prijavilo se 6 kandidata, te su svi kandidati ispunjavali formalne uvjete iz natječaja.

3. Kandidati su pozvani na testiranje koje se sastojalo od pisanog testiranja provjere poznavanja Ovršnog zakona, Zakona o parničnom postupku i Sudskog poslovnika. Na testiranje je pristupilo 2 kandidata, dok 4 kandidata nisu pristupili, te se smatra da su povukli prijavu na natječaj i ne smatraju se više kandidatima. Pisanu provjeru znanja prošla su 2 kandidata koji su pristupili razgovoru s Komisijom za provedbu javnog natječaja.

4. Komisija je u neposrednom kontaktu s kandidatima imala za cilj utvrditi interese, profesionalne ciljeve i motivaciju za rad, te na temelju ukupnih rezultata testiranja i intervjua dostavila čelniku tijela rang listu kandidata.

5. Cijeneći predloženu rang listu kandidata nakon pisanog testiranja i intervjua, te uvidom u životopise kandidatkinja, odlučeno je da se izaberu kandidatkinje koje su ostvarile ukupno najveći broj bodova na testiranju i intervjuu, kako je odlučeno u točki I. izreke ovog rješenja.

6. Kandidatkinja Mia Mišić uspješno je prošla sve dijelove testiranja i ostvarila ukupno 39 bodova, ima odgovarajuću stručnu spremu i položen pravosudni ispit.

7. Kandidatkinja Ivana Dujmić Živković uspješno je prošla sve dijelove testiranja i ostvarila ukupno 38 bodova, ima odgovarajuću stručnu spremu i položen pravosudni ispit.

8. Izabrane kandidatkinje pokazale su dobar rezultat u postupku testiranja imajući u vidu specifičnost radnog mjesta sudskog savjetnika, kao i iskazan veliki stupanj motiviranosti za rad.

9. Izabrane kandidatkinje dostavile su uvjerenje izdano od strane ovog suda da se protiv njih ne vodi kazneni postupak te uvjerenje o zdravstvenoj sposobnosti za obavljanje poslova radnog mjesta sudskog savjetnika.

10. Također je po službenoj dužnosti izvršena provjera nepostojanja zapreka za prijam u državnu službu na navedeno radno mjesto.

11. Sukladno odredbi članka 52. stavka 2. Zakona o državnim službenicima ovo rješenje dostavlja se kandidatima prijavljenim na javni natječaj javnom objavom na web stranici Općinskog suda u Vinkovcima <https://sudovi.hr/hr/osvk> i web stranici Ministarstva pravosuđa i uprave [[mpu.gov.hr](http://www.mpu.gov.hr)](http://www.uprava.gov.hr), a dostava svim kandidatima smatra se obavljenom istekom osmog dana od dana javne objave na web stranici Ministarstva pravosuđa i uprave.

12. Probni rad je utvrđen temeljem odredbe članka 53. stavka 3. Zakona o državnim službenicima.

13. Po izvršnosti ovog rješenja, donijet će se posebno rješenje o rasporedu na radno mjesto izabranih kandidatkinja, a sukladno odredbi članka 52. stavka 4. Zakona o državnim službenicima.

14. Slijedom navedenog, riješeno je kao u izreci ovog rješenja.

 Predsjednik suda

 Ivan Katičić

UPUTA O PRAVNOM LIJEKU:

Protiv ovog rješenja može se izjaviti žalba Odboru za državnu službu u roku od 15 (petnaest) dana od dana primitka istog. Žalba se dostavlja putem ovoga suda u 2 (dva) istovjetna primjerka.

DOSTAVITI:

-svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima